Государственное учреждение образования «Средняя школа №7 г. Гродно»

**Урок по белорусской литературе в 5 классе**

Киселева Галина Вячеславовна,

учитель белорусского языка и

литературы, высшая категория

***… , каб толькі не было вайны***

(паводле апавядання Міхася Лынькова “Васількі”)

***Мэта:***

* садзейнічаць асэнсаванню ідэйнага зместу твора;
* развіваць звязнае маўленне ў вучняў, уменне разважаць,

супастаўляць, рабіць лагічныя вывады;

* выхоўваць у вучняў пачуццё захаплення высокімі маральнымі якасцямі

сваіх аднагодкаў;

* ствараць пачуццё непрымання вайны як найвялікшага зла і бяды.

*Абсталяванне****:***

Вучэбны дапаможнік па беларускай літаратуры для 5 класа; малюнкі вучняў, мультымедыйная прэзентацыя, карткі

|  |  |
| --- | --- |
| **Слайды** | **Ход урока** |
| **Слайд 1** **Слайд 2****Трэйлер кінастуж-кі “Ідзі і глядзі”****Слайд 3****Слайд 4** **Слайд 5** **Слайд 6** **Слайд 7** **(дзеці)****Слайд 8** **Слайд 9****Слайд 10****Слайд** 11 (карта Беларусі)**Слайд 12**ПлошчаСонца**Слайд 13****Слайд 14****Слайд 15****Слайд 16****Слайд 17****Слайд 18****Слайды 19 – 32****Слайд 33****Слайд 34****Слайд 35****Слайд 36** | **1. Арганізацыйны момант** **2. Уступнае слова настаўніка**Сёння мы працягваем крочыць сцежкамі дзяцінства. Гэта самы бесклапотны час у жыцці чалавека. Ён напоўнены радасцю і новымі ўражаннямі, цікавымі прыгодамі. Мы ўжо даведаліся з папярэніх твораў чым жылі, захапляліся і як бавілі час дзеці ранейшай пары.Але было пакаленне, для якога гэты перыяд быў звязаны з невыносным болем, жахам, адчаем. На долю гэтых дзяцей выпалі вельмі цяжкія выпрабаванні... Прапаную Вам прагледзець віэаролік і падзяліцца ўражаннямі ад яго. (Дэманструецца трэйлер кінастужкі “Ідзі і глядзі”)Слова настаўніка. Якія пачуцці ўзніклі ў вас у час прагляду відэароліка. (Адказы вучняў). Фільм "Ідзі і глядзі" быў зняты паводле сцэнарыя беларускага пісьменніка Алеся Адамовіча на кінастудыях "Беларусьфільм" і "Масфільм". Дзеянне карціны разгортваецца на тэрыторыі Беларусі ў 1943 годзе.Вайна – гэта бяда для ўсіх. На экране вы ўбачылі шмат дзяцей.. Ці гэтак можна?Прапаную Вам падбяраць вусна асацыяцыі да слоў: І варыянт – “вайна”;ІІ варыянт – “дзеці”.

|  |  |
| --- | --- |
| ВАЙНА смерць, кроў, страх, боль, слёзы, гора, зло, бяда, забойства, голад, жах, разбурэнне, холад,ахвяры, разруха.  | ДЗЕЦІрадасць, надзея, будучыня, шчасце, працяг роду, любоў, цеплыня, усмешка, жыццё. |

Слова настаўніка. Ці разумелі дзеці, што такое вайна? Ці могуць яны быць удзельнікамі вайных падзей?Дзеці вайны – не па ўзросце сталыя. Яны неслі на сваіх кволых плячах цяжар ваеннага часу…Гэта тэма ўздымалася і ўздымаецца ў розных галінах мастацтва: у літаратуры, музыцы, архітэктуры, кінематаграфіі і інш. **3. Новая тэма:**Міхась Лынькоў таксама не абмінуў гэту тэму ў апавяданні “Васількі”.Адкрыйце, калі ласка, свае сшыткі і запішыце тэму ўрока:…, каб толькі не было вайны (паводле апавядання Міхася Лынькова “Васількі”)Звярніце ўвагу на назву. Звычайна, вы бачылі шмоткроп’е ў канцы сказа і трэба было працягнуць думку і паразважаць. Я прапаную Вам ўдакладніць тэму, а напрыканцы ўрока мы паглядзім, ці супадзе яна з нашымі меркаваннямі.Карыстаючыся апорнымі слова, прапаную разам акрэсліць задачы, якія мы павінны рашыць на ўроку. (Вучні запісваюць тэму ў сшыткі і вызначаюць разам з настаўнікам задачы ўрока).Апорныя словы на слайдзе: пазнаёміцца, раскрыць, даваць, паглыбіць, выказаць,даследаваць, знаходзіць, параўнаць, развіваць, дзяліцца, выхоўваць, высветліць, адзначыць, выявіць, вызначыць. Малайцы! Згодна з вамі. Мы пазнаёмімся з героямі твора, паглыбім веды па тэорыі літаратуры, выкажам свае меркаванні да паводзін і ўчынкаў герояў, высветлім, які ўрок гісторыі нам падаў аўтар і што ёсць у нашай моцы, каб не было вайны.Эпіграфам да ўрока я ўзяла словы П. Панчанкі Яны не плакалі бяссонымі начамі, Калі ад бомбаў неслі іх у склеп. А словы першыя, якім іх навучылі, Былі пра немцаў, пра вайну, пра хлеб. П. Панчанка “Дзеці вайны”(Абмеркаванне эпіграфа)Гэты верш Пімен Панчанка напісаў ў 1943 годзе, у ім ён падкрэсліваў, што ў дзяцей таго часу не было дзяцінства: ім трэба было дапамагаць дарослым. Дык вось мы павінны заўсёды памятаць гэта, каб ніколі не было вайны.**4. Актуалізацыя ведаў** Калі чуеш слова “вайна, то ўяўляеш гора, няшчасце, скалечаныя лёсы, матуліны і дзіцячыя слёзы.А што вы ведаеце пра вайну? (Адказы вучняў)**Выступленні вучняў**1.​ 22 чэрвеня 1941 года раніцай, калі людзі мірна спалі, нямецка-фашысцкія войскі раптоўна абрынуліся на гарады і вёскі Беларусі. На нашу зямлю пасыпаліся тысячы снарадаў і бомб. Першы ўдар ворага прынялі пагранічнікі і воіны Брэсцкай крэпасці, якія мужна трымаліся 28 дзён. На тэрыторыі Беларусі разгарнулася сапраўдная народная вайна. У ёй удзельнічалі як дарослыя, так і дзеці. Больш за 2 млн. жыхароў загінула ў час Вялікай Айчыннай вайны.Але самае жудаснае тое, што загінула больш за 10 млн. дзяцей. Слова настаўніка.Вялікая колькасць дзяцей загінула ў канцлагерах. Вучні нашага класа атрымалі апераджальнае заданне. Яны нам і паведамяць пра адзін з іх.2.Мемарыяльны комплекс “Чырвоны бераг” — гэта месца, дзе падчас вайны размяшчаўся дзіцячы канцлагер. Гэта страшнае месца называюць яшчэ «дзіцячай Хатынню». У 1943 годзе ў вёсцы Чырвоны Бераг нацысты стварылі донарскі канцлагер для дзяцей. Зараз на яго месцы размешчаны мемарыял.Праз яго прайшло каля 15 тысяч чалавек, у тым ліку 12 тысяч дзяцей з розных куткоў Беларусі і СССР. Гэта быў спецыяльны пункт збору крыві ў маленькіх дзяцей. У іх да апошняй кроплі забіралі кроў для параненых нямецкіх салдат. Пасля таго, як крыві ў дзяцей зусім не заставалася, іх проста спальвалі. Гэта было пекла.3.На месцы былога дзіцячага канцлагера ў 2004 годзе быў адкрыты Мемарыяльны комплекс, які распрацаваў беларускі архітэктар Леанід Левін, ён жа суаўтар мемарыяльнага комплексу «Хатынь».Комплекс уяўляе сабой Плошчу Сонца з васьмю алеямі-прамянямі, якiя разбягаюцца па яблыневым садзе. Асноўнымі аб'ектамі мемарыяла з'яўляюцца:Скульптура дзяўчынкі на ўваходзе ў комплекс. Знясіленая і худзенькая, яна ў роспачы ўздымае ўверх тонкія рукі, быццам спрабуе абараніць сябе ад усіх кашмараў і жахаў.4. “Белы клас”. Кампазіцыя з пустых школьных партаў белага колеру. Усяго 21 парта – на 42 чалавекі, аднак ужо ніхто і ніколі не сядзе за іх. Называюць гэты клас яшчэ мёртвым. Чорная дошка з лістом 15-гадовай Каці Сусанінай на фронт бацьку. Дзяўчынка напісала яго перад тым, як здзейсніць самагубства, каб не ехаць у Германiю. У сваім пісьме Каця пісала, што жыве ў нечалавечых ўмовах, у хляве з свіннямі, харчуецца разам з імі з аднаго карыта. З адваротнага боку дошкі знаходзіцца карта з указаннем месцаў, дзе знаходзіліся іншыя лагера смерці на тэрыторыі Беларусі. Карта з канцлагерамі па Беларусі .Настаўнік. Мы памятаем незлічоную колькасць загінуўшых у гэтай страшнай вайне. Якое свята мы адзначаем штогод 3 ліпеня?3 ліпеня штогод мы святкуем Дзень Незалежнасці нашай краіны. 3 ліпеня 1944 года беларуская сталіца была вызвалена ад ворага. Запомніце гэту дату!Сям’ю М. Лынькова, жонку і сына расстралялі немцы ў верасні 1941 г. Разам з імі была расстраляна і сям’я брата. У пісьменніка шмат твораў пра дзяцей. Да напісання менавіта гэтага апавядання Міхася Лынькова натхніла паведамленне ў друку. *(Нататку з газеты чытае вучань, які атрымаў папярэдняе заданне).* Газетнае паведамленне Савінфармбюро ад 7 верасня 1941года: Апавяданне “Васількі” было напісана пад уражаннем газетнага паведамлення ад 7 верасня 1941 года: “У адным калгасе, недалёка ад Жлобіна”, германскія афіцэры бязлітасна катавалі, а потым перабілі сям’ю рахункавода калгаса Тышкевіча. Фашысты закалолі штыкамі Тышкевіча, яго маці, сястру і дзвюх малых дачок. З усёй сям’і застаўся ў жывых толькі старэйшы, чатырнаццацігадовы сын Саша, якога ў гэты час не было дома. Убачыўшы знявечаныя трупы сваіх родных, Саша пайшоў у Жлобін. Праз некалькі дзён германскія войскі занялі горад. Саша дастаў ручную гранату і выйшаў на вуліцу. Ён цярпліва стаяў і сачыў за танкамі, бронемашынамі, артылерыяй і пяхотай, якія праходзілі міма яго. Калі паказалася невялічкая штабная машына, у якой сядзела неакалькі афіцэраў, Саша падбег і кінуў у машыну гранату. Выбухам былі знішчаны машына і ўсе германскія афіцэры. Саша быў забіты асколкам гранаты. Слова настаўніка. Гэта газетнае паведамленне ўвайшло ў аснову апавядання Міхася Лынькова “Васількі”. Давайце прыгадаем азначэнне паняцця “апавяданне”. Звярніце ўвагу на слайд і з прапанаваных варыянтаў выберыце патрэбныя. Давайце пачнем з белага колеру і будзем рухацца па часавой стрэлцы.Апавяданне – невялікі празаічны твор, у якім расказваецца пра асобную падзею або здарэнне ў жыцці героя, мае невялікую колькасць персанажаў, дзеянне адбываецца на працягу невялікага адрэзка часу.У якасці хатняга задання вам неабходна было прачытаць гэты твор. Ці ўсе словы вам былі зразумелыя? Лексічнае значэнне слоў(ілюстрацыі ітлумачэнні да іх)Вы – дзеці , якія нарадзіліся ў мірны час. Дзякуй богу, што вы даведваецеся пра вайну толькі з кніг... І гэта вялікае шчасце. Мы вучымся і адпачываем разам. Запрашаю вас на фізкультхвілінку.**ФІЗКУЛЬТХВІЛІНКА****5.Апытванне дамашняга задання**Некаторыя вучні атрымалі індывідуальнае заданне: намаляваць ілюстрацыі да апавядання. Вы бачыце іх на дошцы, але размешчаны яны не па парадку. Ваша задача – аднавіць правільную нумарацыю і сцісла перадаць змест. (Даць назву кожнай ілюстрацыі, каб атрымаўся план тэксту)*Прыкладны план апавядання “Васількі”:*1. Прыгожы дзень жніўня.
2. Вяртанне з лесу. Наш бусел.
3. Вясёлая груша-дзічка.
4. Спахмурнелае дрэва.
5. Вялікая страта.
6. Адпомсціць!
7. Наце ж вам!
8. Сляды ўсмешкі, слаўнай, дзіцячай.(Насця)

**ВЫЗНАЧЦЕ ТЭМУ І АСНОЎНУЮ ДУМКУ АПАВЯДАННЯ****Тэма –** недзіцячая справа – вайна.**Ідэя –** паказаць, як дзеці вымушаны былі займацца зусім не дзіцячай справай у гады вайны.**6.Знаёмства з новымі тэрмінамі (пейзаж..)**Давайце звернем увагу на пейзаж, бо ён таксама адыгрывае вялікую ролю ў творы. Ці ўсе ведаюць, што такое пейзаж? Твор пачынаецца на вясёлай ноце, з апісання прыгожага жнівеньскага дня, з апісання грушы-дзічкі. Як апісвае яе аўтар? **(індывідуальнае заданне на ўроку)**1. Знайсці ўрывак з апісаннем грушы-дзічкі да трагедыі, зачытаць

прааналізаваць, выпісаць мастацкія сродкі.Як змяняецца пейзаж у дадзеным творы, ці супадае ён з настроем галоўнага героя? 2.Знайсці ўрывак з апісаннем грушы-дзічкі пасля трагедыі, зачытаць прааналізаваць, выпісаць мастацкія сродкі.Пры дапамозе якіх мастацкіх сродкаў аўтар паказвае нам гэты кантраст. (праверка работы ў сшытках: эпітэты, параўнанні)Калі мы з вамі гаварылі пра пейзаж, то звярталі ўвагу на апісанне грушы-дзічкі. Але ў твор аўтар уводзіць яшчэ і васількі. Навошта?(Выказванні вучняў)Я знайшла цікавую інфармацыю пра васількі або валошкі. Васілёк (валошка) на мове кветак: далікатнасць, прыгажосць, прастата, а таксама – весялосць і вернасць. Гэта сімвал міру, радасці, шчаслівага дзяцінства. Аднак у некаторых народаў сімвалізуе нянавісць. Як вы лічыце, якое тлумачэнне падыходзіць да нашага твора? (Адказы вучняў.)Для чаго аўтар уводзіць у твор букецік сініх васількоў? Як вы разумееце апошні сказ апавядання: “Сінімі васількамі адцвіталі вочы хлопчыка”? Які сэнс зашыфраваны ў гэтым сказе? (Васількі ў творы – сімвал любові да сям’і, Радзімы, сімвал надзеі на будучыню. Блакітныя вочы хлопчыка аўтар параўновае з васількамі, такім чынам, падкрэслівае, што разам з хлопчыкам памірае яго надзея на будучыню для яго і сям’і).Васількі ў творы маюць сакральны сэнс; чырвонай лініяй праходзяць праз увесь твор. Таму твор называецца “Васількі”. Гэта сімвал міру, радасці, шчаслівага дзяцінства.**7.Падвядзенне вынікаў урока, выстаўленне адзнак**У гады вайны, у час страшных выпрабаванняў дзеці хутка становяцца дарослымі і паводзяць сябе, як дарослыя. Дзеці вымушаны былі займацца зусім не дзіцячай справай – ваяваць. Што і паказвае Міхась Лынькоў у апавяданні “Васількі”.**VI.Рэфлексія.**… каб толькі не было вайны (паводле апавядане Міхася Лынькова “Васількі”Падумайце, якія я прапусціла словы ў пачатку нашай тэмы. Мы павінны памятаць урокі гісторыі, каб толькі не было вайныУ Пятруся Броўкі ёсць такі верш і заканчваецца ён такімі радкаміАд нас саміх залежыць, людзі,Каб болей не было вайны!… Ёсць дума дум сялян такая,Дзе б толькі ні жылі яны,Як зерняты ў зямлю кідаюць:Каб толькі не было вайны.Іду між плошчаў я і чую –На ўзлёце светлае сцяны,Ад тых, што новы дом будуюць:Каб толькі не было вайны...Я чую думы нашых матак, –Як волаты ўзраслі сыны,Іх выпраўляюць у салдаты:Каб толькі не было вайны...Людскі наказ чуваць над светам,Прасторы дзіўныя відны,Штораз вышэй лятуць ракеты:Каб толькі не было вайны...Я чую кліч: - Цярпець не будземМы ні разбою, ні маны!Ад нас саміх залежыць, людзі,Каб болей не было вайны!**8. Дамашняе заданне.**Падрыхтаваць характарстыку Міколкі. |